b"\n_START_ARTICLE_\nJo s\xc3\xb3c el senyor del castell\n_START_SECTION_\nArgument\n_START_PARAGRAPH_\n1954, Bretanya. Thomas Br\xc3\xa9aud, un noi de 10 anys, presencia la mort de la seva mare._NEWLINE_Despr\xc3\xa9s de la mort de la seva dona, Jean Br\xc3\xa9aud decideix contractar una governanta, Mme Vernet, per ocupar-se del seu fill Thomas. Mme Vernet, el marit del qual ha estat donat per desaparegut durant la guerra de Indoxina, t\xc3\xa9 un fill, Charles, de la mateixa edat que Thomas. Al castell dels Br\xc3\xa9aud, mentre que la trobada entre els pares \xc3\xa9s cort\xc3\xa8s, es desenvolupen a continuaci\xc3\xb3 relacions inquietants  entre els dos nens: Thomas, un noi ros, fred i taciturn, busca espantar Charles, un noi ja molt sensible. Mentre que la tensi\xc3\xb3 puja entra els dos nens, els seus pares s'acosten._NEWLINE_Malgrat els esfor\xc3\xa7os de cadascun, i l'amor dels pares, Charles, traumatitzat per l'abs\xc3\xa8ncia del seu pare mort a Indoxina, decideix anar-lo a buscar i, en una carrera desesperada que clou el film, se'n va cap al mar.\n_START_SECTION_\nAl voltant de la pel\xc2\xb7l\xc3\xadcula\n_START_PARAGRAPH_\nEl film ha estat rodat al castell de Beaumanoir, al departament de Costes-d'Armor, en el municipi del Leslay, aix\xc3\xad com a Gourin (56)._NEWLINE_S'hi veuen tamb\xc3\xa9 paisatges naturals de la regi\xc3\xb3 de Huelgoat aix\xc3\xad com la ciutat de Morlaix (el viaducte i els carrerons al voltant de l'esgl\xc3\xa9sia Sant-Melaine). El film va ser rodat alguns mesos nom\xc3\xa9s despr\xc3\xa9s de la gran tempesta de 1987, de la qual els estralls s\xc3\xb3n clarament visibles."